bearded collie
Store norske leksikon,Teknologi og industri,Landbruk,Husdyr,Hund,Hunderaser
Bearded collie er en britisk fårehundrase. Den er gjennom avbildninger kjent som gjeterhund siden middelalderen. Den har sine gjeteregenskaper i behold, men holdes nå vesentlig som selskapshund.
Beskrivelse: Den er kraftig, men ikke tung, rektangulær. Mankehøyde: hannhunder 53–56 cm, tisper 51–53 cm; bredt hode med firkantet skalletak; mildt uttrykk, ikke utpreget mørke øyne; hengende ører; middels lang, sabelformet hale; bløt underull, busket, hård overpels, skjegg og markerte øyebryn; skifergrå eller rødbeige foretrekkes, men alle nyanser i grått, brunt og blakk med eller uten hvitt er tillatt. Les mer i Store norske leksikon Hund Hunderase Liste over hunderaser hundens historie fårehund